**Vanhusneuvoston kokous 23.11.2022**

Kunnanviraston valtuustosali

Paikalla: Marja Sormunen, Teuvo Karjalainen, Matti Majoinen, Anna-Maija Luukas, Oiva Tikka, Aila Väänänen, Reijo Miettinen, Martti Haaranen, Hannu Hämäläinen, Elina Väistö, Petri Pasanen

1. **”Ilo asua – ikääntyvien asumisen kehittäminen” -hanke**

* Projektiasiantuntija Mari Mynttinen Siun sotelta kertoi Teams-yhteyden välityksellä hankkeesta
* hankkeessa on tarkoitus:
  + ikääntyvien kotona asumista tukevien toimenpiteiden suunnittelun keskiössä ovat ikääntyvien ja heidän läheistensä kuvaamat tarpeet
  + asumisen kehittämisen suunnittelu tapahtuu yhteistyössä ohjaus- ja projektiryhmien kesken
  + ikääntyvien ja heidän läheistensä osallisuuden vahvistaminen ikä- ja muistiystävällisten asumisratkaisuiden suhteen sekä
  + ennakoiva kodikkuuden, toimivuuden ja turvallisuuden huomioiva asumisen kehittäminen.
  + Mari Mynttinen esitteli asiaa neuvostolle
  + diasarja liitteenä

1. **Valtuustoaloite digiosaamisen koulutuksen järjestämisestä**

* kunnanvaltuuston kokouksessa 11.04.2022 (§ 30) Vuokko Väistö jätti valtuustoaloitteen, jossa esitetään, että kunta voisi edesauttaa digiosaamista järjestämällä henkilökohtaista ja ryhmäkoulutusta digitaalisten laitteiden turvallisen käytön opastamiseen. Aloitteen on allekirjoittanut Vuokko Väistön lisäksi 10 muuta valtuutettua.
* kunnanhallitus antoi kokouksessaan 25.4.2022 aloitteen edelleen kansalaisopiston ja kirjaston sekä Siun soten paikallisen neuvottelukunnan valmisteltavaksi
* *Kunnanhallitus pyytää vanhusneuvostolta tarkentavaa lausuntoa digiosaamisen palvelun tarpeesta.*

Vanhusneuvosto tarkensi lausuntoa digiosaamisen palveluntarpeesta seuraavasti:

*Vanhusneuvosto katsoo hyvin tärkeäksi, että digiopastusta kehitetään. Palveluntarvetta on laajasti erin puolilla kuntaa, mm. harvaan asutulla alueella. Neuvosto näkee kunnan vastuun ja roolin tärkeäksi digineuvonnan koordinoinnissa.*

*Neuvosto lausuu asiassa, että huomioon on otettava myös se, että kaikilla ikäihmisillä ei ole mahdollisuutta digiasiointiin. Vanhusneuvosto kannattaa ajatusta palveluautosta, jonka yhteydessä voisi olla mahdollista tuoda myös digipalveluita ja laitteita lähemmäs kuntalaisia. Vanhusneuvosto nostaa esille myös erityisesti tietoturvan tärkeyden, usein juuri vanhusväestöön kohdistuu erilaista nettirikollisuutta. Huomionarvoista olisi myös kartoittaa vanhusvastaavan työpanoksen mahdollisuus digineuvonnan tarjoamisessa.*

*Vanhusneuvosto haluaa tuoda esiin, että valtakunnallinen Vanhusasiavaltuutettu Päivi Topo on nostanut esille ja tuonut ehdotuksina iäkkäiden aseman parantamiseksi digitalisoituvassa yhteiskunnassa lainsäädännön muuttamiseksi mm. sen, että kunnille tulisi koordinaatiovastuu digineuvonnasta, kansallisen palvelukanavan perustaminen niille, jotka eivät lainkaan käytä digitaalisia laitteita. Lisäksi Vanhusasiavaltuutettu on nostanut esille, että digitaaliseen asiointiin toisen puolesta tai tuettuun asiointiin saataisiin selkeyttä, joka lisäisi turvallisuutta ja yksityisyyttä.*

*Liitteeksi lausuntoon vanhusneuvosto haluaa liitettäväksi Valli ry:n (Vanhus- ja lähimmäispalvelujen liitto) julkaisun ikääntyneiden digiosaamisesta.*

1. **Talousarvio 2023**

* Ensi vuodelle talousarviomäärärahat nousevat 8000 euroon, joka mahdollistaa neuvoston järjestämän toiminnan myös kokousten ulkopuolella
* Vuoden 2023 osalta vanhusneuvosto päätti, että toimintaa tulleen kehittämään ja järjestämään erityisesti liikunnan, kulttuurin ja musiikin saralla. Lisäksi osallistutaan myös vanhusneuvostopäivään.
* Tarkemmin toimintaa suunnitellaan seuraavissa kokouksissa

1. **Vanhusneuvoston evästykset liikenneturvallisuusryhmän seuraavaan kokoukseen**

* talvella on tärkeää hiekoitus ja riittävä lumen poisto
* ”rällääjät” saatava kuriin! Kylän raitilla ajelee useita autoja, jotka vaarantavat yleistä turvallisuutta merkittävästi.
* kuntakeskuksen ulkopuolisten pikkuteiden auraaminen olisi saatava parempaan kuntoon
* katuvalaistuksen lisääminen olisi toivottavaa, mm. Onkamon suunnalle
* kevyenliikenteen väyliä toivottaisiin lisää mm. Värtsilään

1. **muut asiat**

* Sonetic-kuorolla on esitys 18.12.
* 1.12 mieskuoron musiikkiesitys
* musiikkiopistosta opettaja ja kaksi oppilasta Marjattakotiin 24.11.
* tärkeää on, että suunnitellut musiikkitapahtumat toteutuvat
* perinnetoimikunta järjestää veteraaneille/leskille joulutervehdyksen sekä mahdollisuuden hierontaan/jalkahoitoon.
* varapuheenjohtaja Teuvo Karjalainen toi terveiset Pohjois-Karjalan vanhusneuvostojen 21.11.2022 neuvotteluista

Kokouksen lopuksi puheenjohtaja kiitti 2021-2022 sihteerinä toiminutta Petri Pasasta yhteistyöstä.

Muistion laati

Petri Pasanen (sihteeri)